Document ID: 32007R1352

KOMISIJAS REGULA (EK) Nr. 1352/2007
(2007. gada 16. novembris),
ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
tā kā:
(1)
Komisijas 1991. gada 11. jūlija Regulā (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm (2) tiek grozīta ar Regulu (EK) Nr. 702/2007, ņemot vērā ķīmijas ekspertu viedokļus. Minētie Regulas (EEK) Nr. 2568/91 grozījumi īpaši paredz 2-glicerilmonopalmitāta procentuālā satura noteikšanu, kas ir precīzāks, lai identificētu esterificētās eļļas, un stigmastadiēna robežlieluma samazināšanās neapstrādātās olīveļļās, kas dod iespēju sasniegt labāko neapstrādāto un rafinēto olīveļļu atdalīšanu.
(2)
Tāpēc attiecīgi jāgroza arī Kombinētās nomenklatūras 15. nodaļas 2. papildu piezīme par olīveļļām.
(3)
Tāpēc attiecīgi jāgroza Regula (EEK) Nr. 2658/87.
(4)
Šie 2007. gadā izdarītie Regulas (EEK) Nr. 2568/91 grozījumi jāpiemēro no 2008. gada 1. janvāra. Saskaņotības labad arī šī regula jāpiemēro no tās pašas dienas.
(5)
Šajā regulā paredzētie pasākumi ir saskaņā ar Muitas kodeksa komitejas viedokli,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikumu groza atbilstīgi šīs regulas pielikumam.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. novembrī

Labels: 3
17